28/08/2013 | Administración LocalMunicipal
Carballo
Anuncio de aprobación definitiva da disolución e extinción do padroado deportivo municipal do concello de Carballo

O Pleno municipal en sesión extraordinaria celebrada o 1 de xullo de 2013 aprobou inicialmente o acordo de disolución e extinción do Padroado Deportivo Municipal. Dito acordo foi publicado no BOP nº 131 de 11 de xullo de 2013, someténdose o expediente a información pública durante o prazo de trinta días para que se formulasen as alegacións que se consideraran oportunas. Finalizado o prazo regulamentario non se presentaron alegacións contra dito acordo, polo que se considera definitivamente aprobado e se procede a públicación íntegra no Boletín Oficial da Provincia do texto e dos Anexos. Primeiro.- Aprobar inicialmente a extinción e disolución do Organismo Autónomo «Padroado Deportivo Municipal», con efectos do 1 de xaneiro de 2014 e a derrogación dos seus estatutos, dándolle o trámite do artigo 49 da Lei 7/1985, de 2 de abril. Segundo.- O Concello de Carballo prestará directamente os servicios públicos descentralizados que prestaba o Organismo Autónomo Padroado Deportivo Municipal, cuxa personalidade xurídica se extingue, asumindo todos os dereitos e obrigacións do mesmo. A asunción polo Concello de Carballo do servicio deportivo municipal con data de 1 de xaneiro de 2014 na modalidade de xestión directa sen entidade instrumental baixo a dirección e supervisión da concellaría competente na área de Deportes. O Concello de Carballo asume a totalidade dos seus fins e obxectivos, por lo que se integran a todos os efectos na estructura da Corporación. Terceiro.- De conformidade co previsto no artigo 43 dos estatutos do PDM e no artigo 88.2 do Decreto de 17 de xuño de 1955, polo que se aproba o Regulamento de Servicios das Corporacións Locais (RSCL), o Concello de Carballo sucede universalmente ao PDM en todos os seus dereitos e obrigacións, e na titularidade dos seus bens. Por conseguinte, o Concello de Carballo se subroga con carácter xeral en todos os dereitos e obrigacións do Organismo Autónomo Padroado Deportivo Municipal, con efectos de 1 de xaneiro de 2014 e conforme ás cláusulas que se incorporan como Anexo I a este acordo. Cuarto.- Comunicarase a baixa do Organismo Autónomo Padroado Deportivo Municipal á Comunidade Autónoma, Agencia Estatal de Administración Tributaria, Instituto Nacional de Estadística, á Seguridad Social e á Base de datos de Entidades Locales do Ministerio de Hacienda y Administraciones Públicas. Quinto.- Facúltase ao Sr. Presidente da Corporación para dictar os actos administrativos e ordenar os trámites que sexan necesarios para a plena efectividade do presente acordo. No caso de que o 1 de xaneiro de 2014 o Orzamento do Concello de Carballo non estivera aprobado definitivamente e en vigor, a prórroga orzamentaria entenderase realizado sobre o Presuposto consolidado. Neste caso encomendase expresamente á Alcaldía, con vistas ó exercicio 2014, contemplar presupuestariamente a nova situación de asunción da xestión directa polo Concello do servicio público deportivo. Para a coordinación das operacións materiais necesarias para a transferencia da xestión, designase a Concellaría competente en materia de Deportes. Sexto.- En cumprimento do establecido no art.49 da “Ley 7/1985, Reguladora de las Bases del Régimen Local”, se somete o expediente a información pública e audiencia dos interesados por prazo de trinta días contados a partir do día seguinte ó da publicación do anuncio correspondente no Boletín Oficial da Provincia e no Taboleiro de Anuncios, para a presentación de reclamacións e suxestións. Con posterioridade se producirá a aprobación definitiva polo Pleno da Corporación, previa resolución de todas as reclamacións e suxestións presentadas dentro de prazo. No caso de que non se producisen reclamacións ou suxestións neste prazo, o citado acordo se entenderá definitivamente adoptado. Sétimo.- O Pleno acorda iniciar os trámites para a constitución do Consello Deportivo Municipal segundo o recollido no artigo 39 do Regulamento de Participación Cidadá do Concello de Carballo. » O Concello de Carballo, como consecuencia da supresión do Padroado Deportivo Municipal, asumirá directamente e polos seus propios medios a xestión dos referidos servizos que se integrarán orgánica e funcionalmente nos departamentos municipais correspondentes. O Padroado Deportivo Municipal extinguiranse con efectos do 31 de decembro de 2013. De conformidade co previsto nos propios Estatutos dos Organismos Autónomos descritos, así como no artigo 88.2 do Decreto de 17 de xuño de 1955, polo que se aproba o Regulamento de Servizos das Corporacións Locais, o Concello de Carballo sucederá universalmente aos referidos entes que serán integrados orgánica e funcionalmente nos seguintes departamentos municipais: a) O Padroado Deportivo Municipal integrarase orgánica e funcionalmente no Departamento municipal con competencias en materia de Deportes. Considéranse integradas, como sucesor da personalidade xurídica que se extingue así como de todos os dereitos e obrigacións, todas as disposicións de carácter xeral e regulamentarias dictadas e os seus actos de aplicación. En particular considéranse normativa regulamentaria propia do Concello de Carballo as seguintes: Terase en conta que todos os órganos do PDM a que puideran facer referencia a normativa citada entenderanse referidos ós órganos correspondentes según la normativa de réxime Local do Concello de Carballo. Con efectos de 1 de xaneiro de 2014 o Concello de Carballo asume o compromiso de adaptación, en caso de ser necesaria, da normativa antes citada á natureza xurídica da prestación de servicios e actividades que se viñan realizando polo Organismo Autónomo que se extingue. A desadscripción de todos os bens propios do Concello de Carballo adscritos ó «Padroado Deportivo Municipal» para o cumprimento dos seus fins e a correcta prestación dos seus servicios, entre outros os relacionados no Anexo II. A sucesión da titularidade e a reversión ó patrimonio propio do Concello de Carballo tanto dos bens que o organismo autónomo «Padroado Deportivo Municipal» haxa podido adquirir por calquer título lexítimo, como de todos os recursos e dereitos dos que poida dispoñer no momento da súa disolución. A subrogación do Concello de Carballo como titular dos convenios de cesión de bens patrimoniais que o «Padroado Deportivo Municipal» haxa podido formalizar. Procederase, con data de 1 de xaneiro de 2014, á integración no Inventario Xeral do Concello de Carballo, dos bens e dereitos inscritos no Inventario do Organismo Autónomo, tendo en conta que queda extinguida a adscripción ou cesión de bens que o Concello de Carballo houbera realizado a favor de dito Organismo, así como asumida polo Concello a titularidade de todos aqueles bens e dereitos obrantes no Inventario do Organismo. En consecuencia, serán incluidos na rectificación anual do Inventario Municipal a 31 de decembro de 2013. Manter todas as relaciones contractuais (servizos, obras, subministros, etc.), nas que o Concello de Carballo se subrogará como administración contratante, que á data 1 de xaneiro de 2014 estiveran vixentes no citado Organismo Autónomo extinguido. O Concello de Carballo asume a partir del día 1 de xaneiro de 2014 todos os dereitos e obrigacións derivados de Convenios suscritos con entidades públicas ou privadas, así como os relacionados con proxectos subvencionados por outras entidades públicas, entre outros, e salvo erro ou omisión, os que se mencionan a continuación: Desde el día 1 de xaneiro de 2014, se producirá a consolidación contable entre o Concello de Carballo e o Organismos Autónomo extinguido, producindo os seguintes efectos: · Queda extinguida a adscripción o cesión de bens que o Concello de Carballo houbera realizado a favor de dito Organismo, realizando os asientos contables consecuencia de dita extinción. · Asúmense polo Concello todos aqueles bens de propiedade do Organismo, e efectuándose a súa incorporación ó Inventario Municipal de Bens e Dereitos, contabilizándose coa súa amortización acumulada. · Previa formalización da Acta de Arqueo, referida ó día 31 de decembro de 2013, os saldos nas contas correntes existentes nas distintas Entidades financeiras e de Caixa do Organismo Autónomo, se transferirán ás contas operativas de titularidade do Concello de Carballo, cancelándose as contas financeiras daquel a 31/12/2013. Se deberán contabilizar do mesmo modo os avais depositados en favor do Organismo, así como os avais entregados por este. · As contas de debedores e acreedores presupostarios que estean pendentes de cobro e pendentes de pago, tanto do exercicio que se liquida como de exercicios anteriores, integraranse nas contas de pendentes de cobro e pendentes de pago de presupostos cerrados no orzamento do Concello. · Traspasaranse os saldos debedores e acredores dos conceptos non orzamentarios existentes a 31 de decembro de 2013, á contabilidade do Concello. · Os créditos e débitos existentes entre o Concello e o Organismo Autónomo, se extinguirán por confusión, ao coincidir nunha mesma persoa a natureza de acreedor e debedor, coas anotacións contables correspondentes. · En relación co remanente de tesourería que arroxe a liquidación do Orzamento do Organismo extinguido, corresponderá ao Concello adoptar as medidas oportunas: utilizar ou non o remanente de tesourería positivo para financiar modificacións de crédito ou, no seu caso, financiar o remanente negativo nos termos previstos na lexislación reguladora das facendas locais, debendo tomar en consideración, para elo, a situación financeira agregada do propio Concello e do Organismo extinguido. Igualmente, determinaranse os saldos dos remanentes de créditos incorporables. · En xeral, procederase á integración da contabilidade do Organismo na do Concello con efectos de 1 de xaneiro de 2014, con arranxo ás propostas da Intervención Xeral do concello, de conformidade coas Bases de Execución do Presuposto, co Real Decreto Lexislativo 2/2004, de 5 de marzo, polo que se aproba o texto refundido da Ley Reguladora de las Haciendas Locales e demais normativa aplicable.1.- O Concello de Carballo subrogarase nas condicións do persoal que actualmente estea prestando servizos no Organismo Autónomo descrito. O Concello de Carballo, xa que logo, subrogase nos dereitos e obrigas laborais e de Seguridade Social do organismo autónomo, así como en cantas obrigacións en materia de protección social complementaria adquirise.2.- O persoal laboral que estea prestando os seus servizos no Organismos Autónomo referenciado, integrarase nas mesmas condicións e cos mesmos dereitos que mantiña no Organismo de procedencia. En consecuencia, o persoal do Organismo Autónomo Local se integrará na plantilla municipal nos termos que resulten da natureza do seu vínculo co Padroado Deportivo Municipal, mantendo a categoría profesional, condicións de traballo, o seu actual réxime retributivo, etcétera, ainda que modificando a adscripción dos seus postos de traballo.3.- No Orzamento municipal para 2014 preverase unha partida orzamentaria que garanta á totalidade do persoal integrado no Concello a percepción das súas retribucións nos termos nos que as viñan percibindo ao longo do ano 2013.4.- Conforme sinalaba o art.43.3.3 do Estatutos do PDM extinto, a Alcaldía creará unha Comisión, aos efectos de determinar a natureza xurídica da relación laboral de todos e cada un dos traballadores integrados no Concello de Carballo e procedentes do extinto Organismo Autónomo. Determinada a natureza xurídica da relación laboral, procederase á modificación do cadro de persoal do Concello coa finalidade de prever a creación das correspondentes prazas.5.- Posteriormente procederase á modificación da Relación de Postos de Traballo do Concello de Carballo aos efectos da creación dos postos de traballo que resulten necesarios coa finalidade da adscrición con carácter provisional do persoal vinculado con contrato laboral co PDM. Os acordos de aprobación de modificación da Relación de Postos de Traballo e aprobación da “Plantilla 2014” establecerán as medidas aplicables ó persoal do Organismo Autónomo extinguido no marco da lexislación reguladora de dito persoal.” Carballo, 20 de agosto de 2013 O Alcalde D. Evencio Ferrero Rodríguez